‘Ses van die beste’ word glo gemaklik uitgedeel in Oos-KaapKinders wat in die Oos-Kaap bly, ontvang glo meer pakslae as in enige ander provinsie in die land, het Statistiek SA (StatsSA) Donderdag gesê. “Die veiligste plek om te wees as jy ŉ kind is blyk die Wes-Kaap te wees,” het Niel Roux, hoofopname-statistikus in Pretoria gesê. Luidens die StatsSA Algemene Huishoudingopname 2011 wat Donderdag vrygestel is, het slegs 4% van kinders in die Wes-Kaap pakslae ontvang. Sowat 30% van kinders in die Oos-Kaap buk glo gereeld vir die lat. In KwaZulu-Natal is dit 23% en in die Vrystaat 22%. Die Noord-Kaap, Noordwes, en Gauteng het elk afnames getoon sedert die vorige opname. Daar is egter sterk toenames in Limpopo van 9% in 2010 tot 19% in 2011. Daar was ook ŉ toename in die Oos-Kaap van 23% in 2010 tot 30% in 2011. Nasionaal weet sowat 17% van kinders wat “ses van die beste” beteken. Roux sê dié syfer bly redelik bestendig sedert StatsSA in 2011 oor pakslae begin opnames doen het, toe die getal op 16.8% gestaan het. StatsSA het sowat 30 000 huishoudings tussen Julie en September 2011 ondervra. -SAPA